Diari Oficial de la Generalitat Valenciana


Sumari del DOGV 8516, del 28-03-2019 (2019/3021)

RESOLUCIÓ de 25 de març de 2019, del director territorial d'Educació, Investigació, Cultura i Esport de Castelló, per la qual s'estableix el calendari d'admissió de l'alumnat en els centres públics i privats concertats de la Comunitat Valenciana que imparteixen ensenyaments d'Educació Infantil, Educació Primària, Educació Secundària Obligatòria i Batxillerat, curs 2019/2020, a la província de Castelló.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8516

Data del DOGV
:   28-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3021


Data del document
:   25-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 25 de març de 2019, del director territorial d'Educació, Investigació, Cultura i Esport de Castelló, per la qual s'estableix el calendari d'admissió de l'alumnat en els centres públics i privats concertats de la Comunitat Valenciana que imparteixen ensenyaments d'Educació Infantil, Educació Primària, Educació Secundària Obligatòria i Batxillerat, curs 2019/2020, a la província de Castelló. [2019/3021]  
  
  
El Decret 40/2016, de 15 d'abril, del Consell, regula l'admissió en els centres docents públics i privats concertats que imparteixen ensenyaments d'Educació Infantil, Educació Primària, Educació Secundària Obligatòria (ESO) i Batxillerat.  
El procediment per a l'admissió d'aquest alumnat ha sigut desenvolupat per l'Ordre 7/2016, de 19 d'abril, de la Conselleria d'Educació, Investigació, Cultura i Esport, per la qual es regula el procediment d'admissió de l'alumnat en els centres docents sostinguts amb fons públics de la Comunitat Valenciana que imparteixen ensenyaments d'Educació Infantil, Educació Primària, Educació Secundària Obligatòria i Batxillerat.  
En l'article 11 de l'esmentada ordre s'estableix que, en el primer trimestre de l'any natural, la direcció territorial dictarà una resolució en què es determine el calendari d'admissió de l'alumnat en els centres públics i privats concertats del seu àmbit competencial,  
Per tot això, i en virtut de les facultats conferides per l'article 34 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer. Normativa aplicable  
L'admissió de l'alumnat s'ajustarà al que estableixen el Decret 40/2016, de 15 d'abril, del Consell, que regula l'admissió en els centres docents públics i privats concertats que imparteixen ensenyaments d'Educació Infantil, Educació Primària, Educació Secundària Obligatòria i Batxillerat, l'Ordre 7/2016, de 19 d'abril, que ho desenvolupa, la Resolució del director general de Centres i Personal Docent per la qual s'estableixen determinats procediments i es modifiquen annexos de l'esmentada Ordre 7/2016, i al que es disposa en aquesta resolució,  
  
Segon. Calendari d'admissió  
En l'àmbit competencial d'aquesta direcció territorial, la participació en el procés d'admissió, curs 2019-2020, es realitzarà en les dates i terminis que s'estableixen en aquesta resolució i que s'inclouen com a annexos:  
Annex I: Calendari d'admissió per als Ensenyaments d'Educació Infantil i Educació Primària.  
Annex II: Calendari d'admissió per als Ensenyaments d'ESO i Batxillerat.  
Annex III: Calendari d'admissió de l'alumnat als ensenyaments d'Educació Infantil, Primària, ESO i Batxillerat en centres docents públics i centres privats concertats, no universitaris  
  
Tercer. Procés d'admissió al nivell d'Educació Infantil i Primària  
1. Els nascuts l'any 2017 podran participar en el procés d'admissió en el tercer nivell del primer cicle d'Educació Infantil.  
Els nascuts l'any 2016 podran participar en el procés d'admissió en el primer nivell del segon cicle d'Educació Infantil.  
Els nascuts l'any 2013 podran participar en el procés d'admissió en el primer nivell d'Educació Primària.  
2. No requerirà procés d'admissió l'accés al nivell d'Educació Infantil de tres anys l'alumnat de tercer nivell d'Educació Infantil de primer cicle dels centres que participen en el programa d'incorporació del nivell educatiu de 2 a 3 anys en escoles infantils de segon cicle i col·legis d'Educació Infantil i Primària de titularitat de la Generalitat.  
3. No es requerirà procés d'admissió en els supòsits particulars i excepcionals previstos en l'article 3.1 de l'Ordre 7/2016; també s'exceptua de la seua participació aquell alumnat sobre el qual l'òrgan competent haja dictat una resolució expressa.  
  
Quart. Renda de la unitat familiar: IPREM curs 2019/2020  
1. Les rendes anuals de la unitat familiar es valoraran segons superen, o no, dues vegades el valor de l'IPREM, indicador públic de renda a efectes múltiples que farà referència a l'exercici fiscal anterior en dos anys a l'any natural en què se sol·licita plaça escolar, conforme al que es disposa en l'article 32 del Decret 40/2016 i l'article 37.3 de l'Ordre 7/2016.  
Per al procés d'admissió del curs 2019/2020 l'esmentat indicador queda fixat en 7.519,59 euros anuals, segons el que es disposa en la Llei 3/2017, de 27 de juny, de pressupostos generals de l'Estat per a l'any 2017.  
2. S'entendrà per renda familiar anual, la suma de les rendes de l'exercici 2017, dels membres que integren la unitat familiar calculada segons la normativa reguladora de l'Impost sobre la Renda de les Persones Físiques.  
  
Cinqué. Desempats  
1. Els empats es dirimiran aplicant successivament els criteris establits en l'article 38 del Decret 40/2016.  
2. En aplicació del que es preveu en el punt 9 de l'esmentat article, s'ha realitzat un sorteig en acte públic el 7 de març de 2019, en la seu de la Conselleria d'Educació, Investigació, Cultura i Esport, per a obtindre la lletra del primer cognom a partir de la qual s'assignaran les places i ha resultat insaculada la lletra «O».  
Quan el primer cognom estiga encapçalat per preposició o per preposició més article, aquests elements no es tindran en compte per a l'ordenació alfabètica.  
  
Sisé. Formalització de la matrícula  
1. L'alumnat admés en el procediment d'admissió regulat a aquest efecte haurà de formalitzar la matrícula en les dates establides en els annexos inclosos en aquesta resolució.  
2. Les dades relatives a l'alumnat matriculat hauran d'estar introduïdes, per part dels centres educatius, abans del 30 de setembre de 2019, d'acord amb l'article 55.2 de l'Ordre 7/2016. Per a això utilitzaran l'aplicació informàtica ITACA.  
  
Castelló de la Plana, 25 de març de 2019.- El director territorial d'Educació, Investigació, Cultura i Esport: Robert Roig Marzà.